Tilboð og tænastur í Almannaverkinum lata upp aftur Tilboð og tænastur í Almannaverkinum lata upp aftur Fríggjadagur 28-08-2020 Avmarkingarnar í tilboðum og tænastum hjá Almannaverkinum verða tiknar av mánadagin 31. august. Onki starvsfólk og ongin borgari í Almannaverkinum er í løtuni smittaður við koronavirus, og sum er, eru einans 4 starvsfólk í sóttarhaldi. Tí ber til-við ávísum varni-at lata tilboðini fult uppaftur. Tað merkir at, at kalla øll starvsfólk í Almannaverkinum eru tøk og fús at fara til verka. Øll vardu verkstøðini, frítíðartilboð, klubbtilboð og umlættingartilboð lata tískil upp sum vanligt mánadagin 31. august. Tað sama er galdandi fyri endurvenjing og hjálpartólatænastuna. Samveran í tilboðum er skipað fyri at avmarka smittuvandan, men Almannaverkið fær ikki tryggjað, at tilmælið um frástøðu uppá ein metur verður hildið í øllum støðum, uttan at tilboðini verða skorin óskynsamt. Stór tiltøk har nógvir borgarar og avvarðandi hittast verða framvegis ikki hildin.